stanford-oval/wikipedia huggingface dataset:
תיירות בליסבון
מוזיאונים ותיאטראות

בעיר ישנם כמה מוזיאונים מהותיים. המפורסמים שבהם הם Museu Nacional de Arte Antiga (המוזיאון הלאומי לאמנות עתיקה), מוזיאון Azulejo הלאומי, Museu Calouste Gulbenkian (מוזיאון Calouste Gulbenkian), המכיל אוספים מגוונים של אמנות עתיקה ומודרנית, Museu Nacional do Traje e da מודה (המוזיאון הלאומי לתלבושות ואופנה), מוזיאון אוסף בררדו (אמנות מודרנית) במרכז התרבות של בלם, מוזיאון דה אלקטריקייד ( מוזיאון החשמל), מוזיאון נציונאל דוס קוקס (מוזיאון המאמן הלאומי), המכיל את אוסף המלכותי הגדול ביותר המאמנים בעולם), המוזיאון לרוקחות, המוזיאון הלאומי להיסטוריה של הטבע והמדע, מוזיאון המזרח, מוזיאון דו תיאטרו רומנו (מוזיאון התיאטרון הרומי), ומוזיאון העיר ליסבון.
הריביירה הפורטוגזית

ישנן מספר אטרקציות תיירותיות מחוץ לעיר, אך בתוך מטרופולין ליסבון. דוגמאות לכך כוללות את הריביירה הפורטוגלית, כולל אסטוריל, אתרי החוף של קסקאיס והעיר העתיקה של סינטרה.
העיר התחתית של פומבלין ( Baixa Pombalina de Lisboa).
נוף אווירי של אלפמה
פנורמה של טירת סאו ז'ורז'ה בשכונת אלפמה.
אנדרטה לנופלים במלחמת העולם הראשונה (1931) באבנידה דה ליברדדה.
אנדרטת ישוע המלך.
מנזר ז'רונימוש, בבלן.
התיאטרון הלאומי ד. מריה השני, הממוקם בכיכר רוסיו.
ארמון הפנה בסינטרה הוא אתר מורשת עולמית של אונסק"ו
הוקר טמפסט

הוקר טמפסט (באנגלית: Hawker Tempest) הוא מטוס קרב מתוצרת חברת הוקר איירקראפט, שיוצר עבור חיל האוויר המלכותי הבריטי בזמן מלחמת העולם השנייה, וכונה בהתחלה טייפון II, מאחר שפותח כשיפור למטוס ההוקר טייפון. המטוס היה אחד ממטוסי הקרב החד מנועיים החזקים והמהירים ביותר בגבהים נמוכים שלקחו חלק במלחמת העולם השנייה.
הטמפסט נכנס לשירות בשנת 1944 כמיירט בגובה נמוך, במיוחד כנגד "הפצצות המעופפות" - טילי השיוט הגרמניים מדגם V-1. כמו כן שימש לתקיפות קרקעיות והופעל לצורך כך באופן נרחב במהלך מבצע מארקט גארדן. הוא הצטיין כמשימות סיור בזכות מהירותו הגבוהה בגובה נמוך, הטווח הארוך שלו, החימוש הכבד שנשא ועיצובו של תא הטייס שאפשר לטייס שדה ראייה רחב. בשלבים המאוחרים של המלחמה הוא שימש גם לתקיפת תשתיות קרקעיות בגרמניה ולתקיפת מטוסי הלופטוואפה על הקרקע.
היסטוריה מבצעית

המטוס נכנס לשימוש מבצעי באפריל 1944 על ידי 3 טייסות של חיל האוויר המלכותי, שביצעו באמצעותו סיורים אוויריים ארוכי טווח בצפון צרפת, הולנד ובלגיה, תקיפות צליפה והפצצה טקטית של מטרות מזדמנות על הקרקע, כגון כלי רכב, מתקני מכ"ם, ספינות ועוד, וכהכנה לפלישת בעלות הברית לנורמנדי.
הצלחותיו של המטוס בתקיפות אלה, ובפרט הצלחותיו בתקיפת אתרי שיגור של טילי השיוט V-1, הובילו לייצור מטוסים נוספים ככל שגבר האיום שנשקף מטילי השיוט על בריטניה. ביוני 1944 שוגרו טילי V-1 הראשונים על לונדון והמטוס התגלה כמיירט יעיל שלהם בזכות ביצועיו המצוינים בגובה נמוך ויכולתו לטוס ברציפות עד 4.5 שעות בעזרת מכלי דלק נתיקים.
הבריטים נהגו לשלוח את המטוסים לסיורים ארוכים לאורך חופי בריטניה, וכאשר זוהו טילים במכ"ם היו מכוונים את המטוסים לכיוונם על מנת ליירט אותם לפני שהם מגיעים למטרותיהם. מבין 1,846 טילי V-1 ששוגרו לעבר בריטניה עד סוף המלחמה, הפילו מטוסי הטמפסט 638 מתוכם.
בספטמבר 1944 כבר הורחב השימוש במטוס ל-5 טייסות ששירתו בקו החזית ושהפעילו בסך הכל 114 מטוסים מדגם זה, בין היתר בסיוע אווירי לכוחות הקרקעיים שניסו לבסס ראש גשר על נהר הריין במסגרת מבצע מרקט גארדן. באוקטובר 1944, לאחר שאיום טילי ה-V-1 נחלש, הופעל המטוס מבסיסים בהולנד וזכה להצלחות כנגד מטוסי המסרשמיט BF 109 והפוקה-וולף FW 190 הגרמניים, אך בעיקר המשיך לשמש במשימות סיור חמושות. מבנים של 8 מטוסים נהגו לחדור לעומק השטח הכבוש על ידי הגרמנים בגובה 7,000 או 8,000 רגל (2,100 או 2,400 מטרים), ובהגיעם לאזור המטרה הנמיכו מחציתם לגובה 4,000 רגל (1,200 מטרים) וחיפשו מטרות לתקיפה, בזמן ששאר המטוסים נשארו בגובה רב יותר וסיפקו הגנה מפני מטוסי הקרב הגרמניים. לאחר מכן התחלפו המטוסים בתפקידם עד שכל התחמושת נוצלה או עד שלא נותרו מטרות.
בין אוקטובר ודצמבר 1944 הופסקה פעילותו המבצעית של המטוס לצורך שיפוצים והדרכות לטייסים חדשים שנקלטו בטייסות הקרב המבצעיות. המטוס הוחזר לשימוש בדצמבר 1944, שימש לתקיפה של מסילות רכבת בצפון גרמניה ומטרות מזדמנות על הקרקע ובאוויר, והשמיד 89 רכבות ומטרות קרקעיות רבות אחרות, במחיר אובדן של 20 מטוסים.
אף על פי ששימושו העיקרי לא היה יירוט אווירי, עד דצמבר 1944 הופעלו באמצעות המטוס 52 מטוסי קרב גרמניים, כולל מספר מטוסי סילון מדגם מסרשמיט ME 262. טייסי הטמפסט פיתחו שיטה להפלת מטוסי הסילון, תוך ניצול חולשתם העיקרית שהיא פגיעותם הרבה בזמן הגישה נחיתה במהירות נמוכה, ובמקום לנסות לתקוף אותם ישירות, ארבו להם בזמן חזרתם לבסיסיהם. שיטה זו פעלה היטב אך הסבה למטוסי הטמפסט אבדות כבדות מאש נ"מ.
טייס הסילון הגרמני הרברט לנג אמר על הטמפסט כי:
"אוייבו המסוכן ביותר של המסרשמיט ME 262 היה ההוקר טמפסט הבריטי - מהיר ביותר בגובה נמוך, בעל כושר תמרון גבוה וחמוש היטב."
בסך הכל הפילו מטוסי הטמפסט 239 מטוסים גרמניים, לא כולל הפלות של טילי השיוט V-1, תוך אובדן של 31 מטוסים, ביחס הפלות של כמעט 8:1. אלוף ההפלות הגדול ביותר מבין טייסי הטמפסט היה האמריקאי דייוויד סי. פיירבנקס, ששירת בחיל האוויר הקנדי והצליח להפיל 11 או 12 מטוסים גרמניים, עד שהופל בעצמו ונפל בשבי הגרמני בפברואר 1945.
לאחר המלחמה

לאחר סיום המלחמה הוצא המטוס בהדרגה משירות פעיל. 6 מטוסים עדיין טסים כיום בבעלות פרטית של טייסים מבריטניה, ארצות הברית וקנדה, ו-6 מטוסים נוספים מאוחסנים או מוצגים בפומבי במוזיאונים לתעופה.
הערות שוליים

↑  https://www.hawkertempest.se/
| --- | --- |
בקרת זהויות :  NLI: 987007529675905171  GND: 7621251-8  LCCN: sh85133723  NKC: ph274379 
מבנה של מטוסי טמפסט מעל הולנד
טמפסט צבוע בשחור ולבן, בדומה לצבעים שנצבעו על מטוסי בעלות הברית שפעלו בזמן הפלישה לנורמנדי
תיכרית

| --- | --- |

הארמון הנשיאותי של סדאם חוסיין בתיכרית, 2003
 מדינה:  עיראק עיראק
 מחוז:  סלאח א-דין
 גובה:  137 מטרים
 אוכלוסייה:  ‏
  ‑ בעיר:  105,700 (2015)
 קואורדינטות:  34°36′00″N 43°41′00″E﻿ / ﻿34.6°N 43.683333333333°E﻿ / 34.6; 43.683333333333 
 אזור זמן:  UTC +3
  מפת מיקום  מפה מפורטת   (למפת עיראק מוגדלת) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. תיכרית(למפת עיראק רגילה) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. תיכרית  he tabBackground:;tabBorder:#aaa;defaultTab:0;
תִּכְּרִית (בערבית: تكريت) היא בירת מחוז סלאח א-דין בצפון עיראק. העיר שוכנת על גדות נהר החידקל באזור המשולש הסוני כ-160 ק"מ צפון-מערבית לבירה בגדאד. לפי אומדן רשמי מתאריך 1 ביולי 2018 אוכלוסיית העיר מנתה 108,964 בני אדם.
סדאם חוסיין, שליט עיראק בשנים 1979 עד 2003 נולד בכפר אל-עוג'ה שליד תכרית. בתקופות מסוימות הוא הבליט עובדה זו וכינה את עצמו "סדאם חוסיין אל תכריתי". לאורך שלטונו הוא הקיף את עצמו במקורבים שהכיר עוד מתכרית. בתקופת שלטונו בנה סדאם חוסיין עשרות אחוזות נשיאותיות מפוארות בעיר ובסביבותיה.
היסטוריה > המתקפה בצפון עיראק (2014)

ב-11 ביוני 2014 הודיע צבא עיראק כי ארגון המדינה האסלאמית השתלט על העיר. ב-28 ביוני פתח הצבא במתקפה לשחרור העיר ויום למחרת הודיע על השתלטותו על האוניברסיטה בעיר. ב-4 ביולי הכריז הצבא על שחרור הכפר אל-עוג'ה מידי המדינה האסלאמית, אך הודה כי לא הצליח להדוף אותם מתיכרית. ב-31 במרץ 2015 נכבשה העיר בחזרה על ידי צבא עיראק. לאחר שהעיר שוחררה, נחשפו בה קברי אחים, שבהם לפי ההערכות כ-1,700 חיילים עיראקים שנרצחו על ידי ארגון המדינה האסלאמית.
הערות שוליים

↑  Iraq: Governorates, Major Cities & Urban Centers - Population Statistics, Maps, Charts, Weather and Web Information, www.citypopulation.de
↑  סואדד אל סלחי וטים אראנגו, Sunni Militants Drive Iraqi Army Out of Mosul, הניו יורק טיימס,‏ 11 ביוני 2014
↑  Iraqi military making slow progress in Tikrit, ‏באתר אי-פי, 29 ביוני 2014
↑  Iraq army retakes Saddam's home village, ‏באתר רויטרס, 4 ביולי 2014
↑  סוכנויות הידיעות‏, ראש ממשלת עיראק: שחררנו את תיכרית מידי דאעש, באתר וואלה, 31 במרץ 2015
↑  סוכנויות הידיעות‏, אחרי שחרור תיכרית מדאעש: נחשפו קברי אחים המוניים, באתר וואלה, 7 באפריל 2015
| --- | --- |
בקרת זהויות :  NLI: 987007489405005171  GND: 4754410-7  LCCN: n2001058037  VIAF: 158463946   WorldCat (עם VIAF): 158463946 
ערך זה הוא קצרמרבנושא יישובים בעיראק. אתם מוזמנים לתרום לוויקיפדיה ו.
היפרון

היפרון (Hyperon) הוא שם לכל אחד מהחלקיקים Ξ ,Σ ,Λ ,Δ ו-Ω. אלו הם חמישה חלקיקים תת-אטומיים ממשפחת הבאריונים.
ההיפרון Δ‏ (-Δ, ‏Δ0, ‏+Δ, ‏++Δ) מורכב מצירופי קווארקי למעלה ולמטה, ומתפרק לפאיון, ובנוסף פרוטון או נייטרון.
ההיפרון Λ‏ (Λ+c ,Λ0) מורכב מקווארק למעלה אחד, למטה אחד, וקסום או מוזר אחד. היפרון ה-Δ0 סיפק הוכחה נצפית ראשונה לקיומו של הקווארק המוזר.
ההיפרון Σ‏ (-Σ‏, Σ0‏, +Σ) מורכב מקווארק מוזר אחד, וצירוף קווארקי למעלה ולמטה. להיפרון ה-Σ0 יש אותו צירוף קווארקים כ-Δ0 (למעלה, למטה, מוזר), ומשום כך מתפרק מהר יותר מ-+Σ (למעלה, למעלה, מוזר) או מ--Σ (למטה, למטה, מוזר).
ההיפרון Ξ‏ (Ξ- ,Ξ0) מורכב משני קווארקי מוזר וקווארק למעלה או למטה אחד. ה-Ξ0, המורכב מקווארק למעלה אחד ושני מוזר, מתפרק והופך ל-Δ0 ו-π0, שהם עצמם מתפרקים והופכים לאלקטרון ופוזיטרון; אלה מאיינים זה את זה, כך שבסופו של דבר מה שנראה הוא ש-Ξ0 מתפרק ל-Δ0 תוך שחרור קרינת גמא.
ההיפרון -Ω מורכב משלושה קווארקי מוזר. גילויו היה הצלחה אדירה בתחום חקר הקווארקים, כיוון שהוא נתגלה לאחר שקיומו, מסתו ותוצרי התפרקותו נחזו זה מכבר (באופן בלתי תלוי על ידי יובל נאמן, ומארי גל-מאן).
ראו גם

מיון החלקיקים
| חלקיקים בפיזיקה |
| --- | --- | --- |
| חלקיקים יסודיים | חלקיקים יסודיים |  |
| בוזונים | בוזוני כיול (פוטון • גלואון • בוזון W+ • בוזון W- • בוזון Z0) • בוזון היגס |  |
| קווארקים | למעלה (קווארק • אנטיקווארק) • למטה (קווארק • אנטיקווארק) • קסום (קווארק • אנטיקווארק) • מוזר (קווארק • אנטיקווארק) • עליון (קווארק • אנטיקווארק) • תחתון (קווארק • אנטיקווארק) |  |
| לפטונים | אלקטרון • פוזיטרון • מואון • אנטימואון • טאו • אנטיטאו • ניוטרינו • אנטיניוטרינו • ניוטרינו אלקטרוני • אנטיניוטרינו אלקטרוני • ניוטרינו מואוני • אנטיניוטרינו מואוני • ניוטרינו טאואוני • אנטיניוטרינו טאואוני |  |
| חלקיקים מורכבים | חלקיקים מורכבים |  |
| באריונים | נוקליאונים (פרוטון • נייטרון) • אנטיפרוטון • אנטינייטרון • היפרונים • באריון אקזוטי (פנטאקווארק) • הפטאקווארק • הקסאקווארק |  |
| מזונים | פאיון • קאון • אטא • פי • מזון D • מזון J/psi • מזון B • אופסילון • מזון אקזוטי (טטראקווארק) • Y(4140) |  |
| לא האדרונים | גרעין האטום • אטום • מולקולה • אטומים אקזוטיים (אנ') (מואוניום) |  |
| חלקיקים היפותטיים | חלקיקים היפותטיים |  |
| בוזונים | גרביטון • מזון אקזוטי • כדור גלואונים |  |
| פרמיונים | באריון אקזוטי |  |
| שותפי על | גרביטינו • לא גאוג'ינואים (ניוטרלינו • צ'רג'ינו) |  |
| אחרים | טכיון • מונופול מגנטי • פראון |  |
תחנת הכוח הסולארית שמס מעאן

| --- | --- |

 מידע כללי
 סוג:  תחנת כוח פוטו-וולטאית 
 מיקום:  מחוז מעאן 
 מדינה:  ירדן ירדן
 מידע טכני
 כושר ייצור חשמל:  160 מגה-ואט 
 קואורדינטות:  30°09′04″N 35°49′28″E﻿ / ﻿30.151°N 35.82455556°E﻿ / 30.151; 35.82455556
  (למפת ירדן מוגדלת) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלתחנת הכוח הסולארית שמס מעאן(למפת ירדן רגילה) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלתחנת הכוח הסולארית שמס מעאן
 
תחנת הכוח הסולארית שמס מעאן (בערבית: محطة شمس معان للطاقة الشمسية; מילולית: תחנת שמס מעאן לאנרגיה שמשית) היא תחנת כוח לייצור חשמל באמצעות אנרגיה סולארית הממוקמת במחוז מעאן שבדרום ירדן. לתחנה כושר ייצור חשמל של 160 מגוואט.
התחנה ניצבת בקרבת העיר מעאן, כ-210 קילומטר מדרום לעיר עמאן. היא מתפרסת על פני שטח של 1.9 קילומטר רבוע.
בניית התחנה החלה בשנת 2014. היא נבנתה בתוך 30 חודשים והופעלה ב-8 באוקטובר 2016. עלות הקמתה הגיעה ל-160 מיליון דולר.
ראו גם

תחנת הכוח התרמית עקבה
תלויים

קריאה מבוימת של "תלויים", תיאטרון Det Norske, אוסלו, נורווגיה, 2010
תלויים (באנגלית: Suspended) הוא מחזה פרי עטה של מאיה ערד יסעור. הבכורה העולמית של המחזה התקיימה בתיאטרון Upstream, סנט לואיס, בשנת 2016.
עלילה

המחזה עוסק במפגשם של שני פליטים ממדינה כלשהי, מחוץ לחלון הקומה ה-45 של בניין משרדים בעיר מערבית לא מזוהה. הפליטים מנקים חלונות בסנפלינג. בהדרגה מתגלה שהשניים הכירו זה את זה, נחשף סיפור עברם במלחמת האזרחים שממנה ברחו והקונפליקט הבלתי פתור ביניהם שהביא אותם להיפגש.
אודות המחזה

הכותרת המקורית של המחזה הייתה Diamond Stars. בגרסתו הראשונה הפליטים היו מסיירה לאון ותוארו אירועים בתוך המשרד, מחוץ לו הפליטים ניקו את החלונות. מטיוטה לטיוטה ערד יסעור השילה את רקע הדמויות, על מנת לנטרל את המימד הפוליטי ולמקד את העניין בסוגיה האנושית.
המחזה מבוסס על מטפורה ויזואלית של אנשים התלויים בין שמיים לארץ מול חלון המפריד בינם לבין התרבות המארחת. ערד יסעור התמקדה בשלוש נקודות מבט: אנחנו, אתם והם. פעם הפליטים הם "אנחנו" והמערביים במשרד הם "הם" ופעם ה"אנחנו" וה"אתם" זה הפליטים בינם לבין עצמם.
ערד יסעור כתבה את המחזה במקור באנגלית ותירגמה אותו לעברית, המחזה תורגם גם לנורווגית ולגרמנית. המחזה הוא בן מערכה אחת הכוללת ארבע תמונות ואורך הצגתו הוא כ-75 דקות.
Riverfront Times: "יש שם ב'תלויים' סכין המחליפה ידיים מספר פעמים וכל מופע של הלהב מעלה את המתח. אולם כל דבר פרט לשיחה ודומיה מנומסת אין ביכולתן אלא להעלות את החרדה העצומה כשאתה מתנודד לך בצידו של הבניין עם ידיד לשעבר, שיש לו מזימות כמוסות להרוג אותך כדי לקבור את עברו."
St. Louis Post-Dispatch: "'תלויים' מגביל את תנועת שחקניו יותר מכל מחזה אחר חוץ מ'אח, הימים היפים' של סמואל בקט על אישה הקבורה בערימת חול, או 'ראשו של רוצח' של סם שפרד, מונולוג המסופר על ידי אדם על הכיסא החשמלי. ועדיין 'תלויים' מטלטל –בעיקר את פנימיותם של הצופים."
הפקות

1. אוקטובר 2016, תיאטרון Upstream, סנט לואיס, ארצות הברית, במאית: לינדה קנדי, שחקנים: פיליפ דיקסון (אייזק), רג'ינלד פייר (בנג'מין).
2. אוקטובר 2018, תיאטרון דויטש גטינגן (Deutsches Theater Göttingen), במאי: יאקוב וייס.
3. אוקטובר 2019, אנסמבל "קבוצת עבודה" במסגרת פסטיבל עכו, במאי: יגאל זקס, שחקנים: אבי סרוסי (בנג'מין), פיני גואטה (איזאק).
קריאות מבוימות
א. תיאטרון בריימרהאבן (Bremerhaven) בגרמניה.
ב. 2010, תיאטרון Det Norske באוסלו, נורווגיה, (במאים: Øystein Ulsberg Brager ו-Philip Thorne)‏,.
ג. תיאטרון Blank בלוס אנג'לס, ארצות הברית, במאית: ניקול דומינגז.
ד. מרץ 2018, תיאטרון הבית, יפו, ישראל. בימוי קריאה: סיני פתר, שחקנים: רועי אסף, איציק גולן.
פרסים ומועמדויות

2016 מועמדות לפרס המחזה המקורי הטוב ביותר בסיינט לואיס
2010 פרס ראשון בתחרות למחזאות ITI / UNESCO
המחזה בדפוס
יסעור ערד, מאיה. 2018. "תלויים, מחזה", בתוך: תיאטרון – רבעון לתיאטרון עכשווי, גיליון 44, מאי, עמ' 56–92.
הערות שוליים

↑  תיאטרון, 98
↑  תיאטרון 97
↑  תלויים, פסטיבל עכו
↑  קלי מופיט, המחזה החדש הטוב ביותר, פרסי התיאטרון של סנט לואיס לשנת 2017, באתר St. Louis Public Radio, ‏27 בינואר 2017
תיירות בסוריה

חלב העתיקה והמודרנית
התיירות בסוריה מתבססת במידה רבה על אוצרות התרבות שבמדינה. בסוריה נמצאות כמה מן הערים העתיקות ביותר בעולם, כגון דמשק וחלב (אתרי מורשת עולמית של אונסק"ו). לפני תחילת מלחמת האזרחים, ב-2010, כ-8.5 מיליון תיירים ביקרו במדינה, שהניבו הכנסות תיירותיות שמוערכות בכ-30.8 מיליארד לירות סוריות (8.4 מיליארד דולר ב-2010), והיוו כ-14% מכלכלת המדינה. עם פרוץ מלחמת האזרחים בסוריה נפגעה התיירות ממנה באופן קשה, והתדרדרה עוד יותר בעקבות משבר הפליטים של המדינה, הסנקציות הכלכליות על סוריה ומשבר הקורונה בסוריה.
היסטוריה > לפני משבר 2011

מבקרים לא ערבים הגיעו לכ-1.1 מיליון מבקרים ב-2002. המספר הכולל של הערבים שהגיעו לסוריה ב-2002 היה 3.2 מיליון איש, רובם מלבנון, ירדן, ערב הסעודית ועיראק. אנשי עסקים עיראקים רבים הקימו מיזמים בנמלי סוריה למטרות ייבוא לעיראק, מה שגרם למספר מוגבר של עיראקים שביקרו בסוריה בשנים 2003–2004. תיירות היא מקור פוטנציאלי גדול לרווחים של מטבע חוץ ומקור לצמיחה כלכלית. התיירות הניבה יותר מ-6% מהתוצר המקומי הגולמי בסוריה בשנת 2000, ונדונו רפורמות להגדלת ההכנסות מהתיירות. כתוצאה מפרויקטים שמקורם בחוק ההשקעות מס. 10 משנת 1991, מספר המיטות במלונות עלה בכ-51% עד שנת 1999 וגדל עוד יותר בשנת 2001. תוכנית הוכרזה ב-2002 ומטרתה הייתה לפתח את התיירות האקולוגית באמצעות ביקורים במדבר ובשמורות טבע. שני מלונות יוקרה נפתחו בדמשק עד לסוף 2004.
התיירות גדלה במידה ניכרת לפני מלחמת האזרחים. לפי משרד התיירות הסורי ב-2011, כ-6 מיליון תיירים זרים ביקרו בסוריה במהלך 2009, ובמהלך 2010 כ-8.5 מיליון, גדילה של 40% בשנה אחת. כפי שנאמר קודם, ההכנסות מהתיירות בשנה זו הגיעו ל-8.4 מיליארד דולר וכ-14% מכלכלת המדינה, בעוד ההכנסות מתעשיית התיירות היו כ-6.5 מיליארד דולר, שהיוו כ-12% מהתוצר המקומי הגולמי ו-11% משוק התעסוקה.
היסטוריה > 2011 והלאה

מאז תחילת מלחמת האזרחים הסורית, במרץ 2011, התיירות התדרדרה בתלילות. לפי דיווחים רשמיים, חדרי מלונות שמיועדים לתיירים זרים נתפסו על ידי פליטים. ברבעון הראשון של 2012 הכנסות התיירות הסתכמו בכ-12.8 מיליארד לירות סוריות (178 מיליון דולר), לעומת 52 מיליארד לירות סוריות (מיליארד דולר) ברבעון הראשון של 2011, ומספר התיירים הזרים ירד ביותר מ-76% ברבעון הראשון של 2012. תעסוקה בתעשיית התיירות נחלשה בכמעט שני שלישים בתקופה זו. לפי אונסק"ו, חמישה מששת אתרי המורשת העולמית של סוריה הושפעו ממלחמת האזרחים במדינה. ב-2012 סוריה שלחה מכתב לאומות המאוחדות ובו היא תיארה את הירידה בתעשיית התיירות שלה, וציינה כי אחוז התפוסה במלונות במדינה ירד מ-90% בשנה הקודמת ל-15% בשנה זו.
נכון לשנת 2013, הכנסות התיירות הסורית המקיפות ירדו ב-94%, כאשר חלב נפגעה באופן הקשה ביותר. בנוסף, בסוף ספטמבר 2013 שר התיירות הצהיר כי 289 יעדי תיירות נפגעו מאז 2011.
עד שנת 2015 מספר התיירים התדרדר ביותר מ-98%. שר התיירות טען ש-45,000 תיירים ביקרו במדינה במחצית הראשונה של שנה זו, אבל הנתונים האלה שנויים במחלוקת על ידי משקיפים, על פי הפורום הכלכלי הסורי, שגם קבע כי התיירות הדתית האיראנית היא כל מה שנותר. על פי מאמר שפורסם בדיילי טלגרף בשנת 2015, מלונות על חופים בחוף הים התיכון בטרטוס ולטקיה עדיין קיבלו תיירים פנימיים ומלון אחד אף היה מלא בקיצים של 2014 ו-2015.
היסטוריה > בנייה מחדש

במהלך כבישתו מחדש של הצבא הסורי את חלקי המדינה הדרומיים והמערביים, הם חזרו לשליטת ממשלת סוריה המרכזית. עקב כך, החלו לשפץ ולשחזר אתרים תיירותיים מרכזיים שנהיו לא נגישים ונפגעו עקב הקונפליקט. צוותים באתרי מורשת עולמית של אונסק"ו שנפגעו כמו העיר העתיקה של חלב, חורבות תדמור וקראק דה שבלייה החלו בשיקום ובנייה מחדש בעקבות שנות הסכסוך וההרס.
היסטוריה > קידום

קידום התיירות בסוריה מנוהל על ידי משרד התיירות הסורי, שמקיים דף פייסבוק, וכמו כן גם אתר תיירות רשמי. בספטמבר 2016 משרד התיירות הסורי היה נתון לביקורת של מספר גורמים בגלל שחרור סרטון בשם "סוריה תמיד יפה" המעודד תיירים לבוא ולבקר בחופיה. הסרטון שם תחת אור הזרקורים אזורים כמו טרטוס, שנשארו שלווים במידת מה, על אף שבמאי 2016 טרטוס עצמה חוותה התקפה קשה שתוצאותיה היו מעל ל-150 מתים.
אטרקציות > אתרי אונסק"ו

ישנם כשישה אתרי מורשת עולמית של אונסק"ו ברחבי סוריה. בנוסף, כשנים עשר אתרים אחרים נמצאים ברשימה הזמנית של הארגון: גלגלי המים של חמה, אוגרית, אבלה, אפמיה, קסר אל-חייר א-שרקי, מעלולה, טרטוס, ארוואד, ושני אתרים בעמק הפרת: מארי, ודורה אירופוס.
העיר העתיקה של חלב: העיר העתיקה של חלב היא המרכז ההיסטורי של העיר חלב, סוריה. העיר העתיקה של חלב, המורכבת מהעיר העתיקה שבין החומות ומהרבעים הקדומים דמויי התא שמחוץ לחומות, מחזיקה בשטח של בערך 3.5 קמ"ר), ומאכלסת כ-120,000 תושבים. מפורסמת בזכות האחוזות הגדולות, הסמטאות הצרות, השווקים המקורים והחאנים שלה, העיר העתיקה של חלב נהפכה לאתר מורשת עולמית בשנת 1986.
בוסרה: העיר העתיקה של בוסרה היא עיר רומית שנוסדה בעת העתיקה. מפורסמת בזכות התיאטרון הרומי של בוסרה, אחד מן התאטרונים הרומים השמורים ביותר בעולם, העיר מחזיקה גם שרידים מהעיר הרומית העתיקה כגון מרחצאות, אכסדראות ושרידי בתים קדומים ומקדשים.
העיר העתיקה של דמשק: העיר העתיקה של דמשק היא מרכז העיר ההיסטורי של דמשק, סוריה. דמשק היא הבירה של סוריה ואחת הערים הגדולות בה. היא ידועה בסוריה כ"א-שאם" (ערבית: الشام), ומכונה "עיר היסמין" (ערבית: مدينة الياسمين). בנוסף להיותה אחת מן הערים העתיקות ביותר בעולם שמיושבות ברציפות מאז הקמתן, דמשק היא אחת מן המרכזים התרבותיים והדתיים החשובים בלבנט. היא מפורסמת בזכות העיר העתיקה שלה ובה השווקים והבתים המיוחדים והעתיקים שלה והמסגד האומיי, שידוע גם בשם "המסגד הגדול של דמשק". בנוסף, לעיר יש חורבות רומיות רבות, כמו מקדש יופיטר, והיא בית לרבות מהכנסיות העתיקות בעולם, הידועה ביותר היא הקפלה של סנט פול.
קראק דה שבייההכפרים העתיקים בצפון סוריה: ידועים גם בשמות "הכפרים המתים" או "הכפרים האבודים". זוהי קבוצה של מעל ל-700 כפרים נטושים בצפון מערב סוריה בין חלב לאידליב. רוב הכפרים שנוסדו בין המאה ה-1 למאה ה-7 לאחר הספירה ננטשו בין המאה ה-8 למאה ה-10. היישובים כוללים שרידים ארכיטקטוניים שמורים היטב של מקדשים, בורות מים, בתי מרחץ וכנסיות עתיקות רבות מן הנצרות הקדומה. כפרים מתים חשובים כוללים את כנסיית שמעון סטיליטס, סרג'ילה ואל-בארה.
קראק דה שבלייה ומצודת צלאח א-דין: קראק דה שבלייה זהו מבצר צלבני שמתוארך למאה ה-10, והיא אחת מן הטירות של ימי הביניים החשובות ביותר בעולם. האתר יושב לראשונה במאה ה-11 על ידי כוחות כורדים שהוצבו שם שם בידי השושלת המירדאסית; כתוצאה מכך הטירה נודעה בשם "חִסן אלאכרד", שפירושו "טירת הכורדים". בשנת 1142 נתן ריימונד השני, רוזן טריפולי, את הטירה להוספיטלרים, והיא נותרה ברשותם עד שנפלה בשנת 1271. יחד עם מצודת צלאח א-דין, קראק דה שבלייה היא אחת הדוגמאות הטובות ביותר לאדריכלות התקופה הצלבנית.
תדמור: תדמור, עיר שהוקמה באלף השני לפני הספירה ומאוחר נהפכה לקולוניה רומית, היא נווה מדבר במדבר הסורי. התדמורים הקדומים היו סוחרים ידועים שהתעשרו רבות לא רק על ידי סחר של סחורות נדירות מהמזרח, אלא גם על ידי ניצול מעמדה של העיר כאואזיס, וכך הביאו עושר רב לעירם. התדמורים השתמשו בעושר זה כדי לבנות אנדרטאות גדולות, כמו מקדש בל ושער הניצחון (תדמור), וגם לעצב את תבליטי הלוויה של תדמור שהושפעו מסגנונות עיצוב יווניים-רומאיים ופרסיים, אשר רבים מהם שוכנים בימינו במוזיאונים הבינלאומיים הגדולים ביותר בעולם, שמציגים את אומנותם של התדמורים ומסירותם לטקסים הדתיים שלהם. במהלך מלחמת האזרחים בסוריה ב-2015 המדינה האסלאמית השמידה חלקים גדולים מהעיר, שנכבשה מחדש על ידי הצבא הסורי ב-2 במרץ 2017.
תיירות מלחמה

העימות הסורי מושך, על פי הדיווחים, מחפשי הרפתקאות רבים. לפי אלוף-משנה במיל' קובי מרום, שמדריך סיורים על אזור המלחמה שמעבר לגבול הישראלי, תיירים מעוניינים לראות את הסכסוך ו"להשתגע" כשנודע להם שהם כנראה נצפים על ידי חיילים חמושים של אל-קאעדה.
גלריית תמונות

התיאטרון הרומי של בוסרה
מקדש יופיטר (דמשק)
אחד מהכפרים המתים
המסגד האומיי בלילה
מקדש בל בתדמור
מצודת חלב
כנסיית שמעון סטיליטס, אחת מהכנסיות הביזנטיות הקדומות ביותר שנותרו
אפמאה, סוריה
הערות שוליים

1 2 3 4 5  Middle East :: Syria — The World Factbook - Central Intelligence Agency, www.cia.gov
↑  Syria country profile, pp. 11-12.
1 2  Syria country profile, p. 12.
↑  Syria sees tourist numbers leap 40%, The National (באנגלית)
1 2 3  Conflict decimates Syria tourism: official report, العربية, ‏2012-08-29 (בערבית)
↑  Syrian Tourism Industry: From Boom to Bust - Al-Monitor: the Pulse of the Middle East, web.archive.org, ‏2015-11-17
↑  Minister: Syria war costs tourism industry $1.5 billion, Al Arabiya English, ‏2013-09-30 (באנגלית)
↑    Lizzie Porter, ‏It's 'happy holidays in Syria' according to the Assad regime, The Telegraph, 3 December 2015
↑  Nearly Destroyed by ISIS, the Ancient City of Palmyra Will Reopen in 2019 After Extensive Renovations, artnet News, ‏2018-08-27 (באנגלית)
↑  Digital archive on show in Berlin hopes to help rebuild Syria, Hürriyet Daily News (באנגלית)
↑  Syrian Ministry of Tourism S.A.R, www.facebook.com
↑  وزارة السياحة في الجمهورية العربية السورية, www.syriatourism.org
↑  Syria Tourism Ministry: Come For Sunny Beaches, Don't Mind The Civil War, NPR.org (באנגלית)
↑  UNESCO World Heritage Centre, Syrian Arab Republic, UNESCO World Heritage Centre (באנגלית)
↑  History and modernity in the Syrian town of Aleppo, www.historische-aleppo-seife.de
↑  موقع حلب - مخططات "حلب" التنظيمية عبر التاريخ, esyria.sy
↑  Taub, Ben (2013-11-02). "War Tourists Flock to Syria's Front Lines". The Daily Beast (באנגלית). נבדק ב-2020-11-02.
↑  Debra Kamin, The Rise of Dark Tourism, The Atlantic, ‏2014-07-15 (באנגלית)
פנים מצודת חלב
חזית המסגד האומיי
בזיליקת מושבק בחלב
תמר אייזנמן (מיני-אלבום)

"תמר אייזנמן" הוא המיני-אלבום הראשון של זמרת הרוק הישראלית תמר אייזנמן. הוא פורסם בשנת 2003 בהוצאה עצמית, בפומרט תקליטור בלבד. במרוצת השנים הועלה גם לפלטפורמות הסטרימינג השונות, דוגמת ספוטיפיי ואפל מיוזיק. על-אף ששמו כתוב בעברית כל רצועותיו מושרות בשפה האנגלית. הרצועה היחידה לה הופק וידאו קליפ היא "Rings".
רשימת רצועות

| מס' | שם | משך |
| --- | --- | --- |
| 1. | Wrong Road  | 3:45 |
| 2. | Fuel  | 3:30 |
| 3. | Rings  | 4:00 |
| 4. | My Kind Of Nothing - Part 1  | 2:07 |
| 5. | Short Song  | 0:44 |
| משך כולל: | משך כולל: | 14:08 |
הערות שוליים

↑  Tamar Eisenman Rings, יוטיוב
המכתב הראשון

המכתב הראשון הוא סינגל שני מתוך האלבום תפתח חלון של הזמרת-יוצרת הישראלית ריטה, שיצא לאור ביולי 1999. השיר נכתב על ידי יאיר לפיד, הולחן על ידי רמי קלינשטיין ועובד על ידי משה לוי, לואי להב וירון בכר.
רשימת השמעה

| המכתב הראשון> מס' | המכתב הראשון> שם | המכתב הראשון> מילים | המכתב הראשון> לחן | המכתב הראשון> עיבוד | המכתב הראשון> משך | המכתב הראשון>  | המכתב הראשון>  | המכתב הראשון>  | המכתב הראשון>  |
| --- | --- | --- | --- | --- | --- | --- | --- | --- | --- |
| 1. | המכתב הראשון  | יאיר לפיד | רמי קלינשטיין | משה לוי, לואי להב, ירון בכר | 4:46 |  |  |  |  |
מיקומי שיא

|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |   ‏‏‏  מצעדים ודירוגים (1999)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 3 |  |
|   ‏‏‏  מצעדי סוף שנה (1999)> מדינה |   ‏‏‏  מצעדי סוף שנה (1999)> מצעד |   ‏‏‏  מצעדי סוף שנה (1999)> מיקום שיא |   ‏‏‏  מצעדי סוף שנה (1999)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 32 |  |